34 útlendsk skip landaðu 124.000 tons av makreli til matna í Norra í fjør fyri 1,168 mia. nkr. Millum tey tíggju skipini, ið landaðu mest, vóru níggju bretsk og eitt danskt (Gitte Hænning). Hini 24 útlendsku skipini vóru írsk, svensk, donsk og bretsk. Drúgva ósemjan við Ísland og Føroyar um makrelkvotur hevur havt við sær, at skip haðani hava landingarbann í Norra. Tey hava nú bygt síni egnu móttøkuvirki og fara neyvan at landa stórvegis nøgdir í Norra í framtíðini. Norra er kortini framvegis nógv størsti móttakari og útflytari av makreli.